ตอนนี้กินยาคุมมาถึงเม็ดที่20 แต่เม็ดสุดท้ายหายไป เท่าที่หาข้อมูลมาเห็นว่าไม่ต้องกินเม็ดที่21 ก็ยังมีประสิทธิภาพเหมือนเดิม เว้น7วันเหมือนเดิม แต่อยากทราบว่าหลังเว้นไปเจ็ดวันแล้วเริ่มกินแผงใหม่ จะต้องใช้เวลา7-15วันถึงจะมีเพศสัมพันธ์แบบแบบไม่ต้องใช้การคุมกำเนิดแบบอื่นร่วมด้วยหรือว่าประสิทธิภาพของยายังคงเป็นปกติตั้งแต่เม็ดแรก
สวัสดีค่ะ การใช้ยาคุมแบบแผงรายเดือน 21 เม็ดนั้นมีประสิทธิภาพในการคุมกำเนิดสูงมาก โอกาสตั้งครรภ์ขณะกินยามีน้อยมาก ยามีประสิทธิภาพถึงประมาณ 95-99% แต่จะต้องรับประทานให้ครบทุกเม็ด คือ 21 เม็ด แล้วเว้น 7 วันให้ประจำเดือนมา จากนั้นกินต่อแผงต่อไปทันที หากได้กินต่อแผงต่อไปอย่างถูกต้องดังกล่าวมา ไม่จำเป็นต้องกินให้ครบ 7 วัน สามารถมีเพศสัมพันธ์ได้เลยค่ะแนะนำให้กินครบ 21 เม็ดจะดีกว่าค่ะ และเว้น 7 วัน จากนั้นเริ่มแผงใหม่ไป กรณีที่จะต้องกินให้ครบ 7 วันก่อนค่อยมีเพศสัมพันธ์ จะเป็นกรณีที่เริ่มยาคุมแผงแรก และไม่ได้เริ่มภายใน 5 วันแรกของการมีประจำเดือนค่ะ